
საქართველოს შინაგან საქმეთა მინისტრის
ბრძანება №891

2009 წლის 17 ივლისი 
ქ. თბილისი
„საქართველოს შინაგან საქმეთა სამინისტროს საექსპერტო-კრიმინალისტიკური მთავარი სამმართველოს დებულების დამტკიცების შესახებ“ საქართველოს შინაგან საქმეთა მინისტრის 2007 წლის 15 ივნისის №849 ბრძანებაში ცვლილებების და დამატებების შეტანის თაობაზე
„ნორმატიული აქტების შესახებ“ საქართველოს კანონის 36-ე მუხლისა და „საქართველოს შინაგან საქმეთა სამინისტროს დებულების დამტკიცების შესახებ“ საქართველოს პრეზიდენტის 2004 წლის 27 დეკემბრის №614 ბრძანებულებით დამტკიცებული დებულების მე-11 პუნქტის „ა“ და „ნ“ ქვეპუნქტების საფუძველზე, ვბრძანებ:
მუხლი 1. „საქართველოს შინაგან საქმეთა სამინის​ტროს საექსპერტო-კრიმინალისტიკური მთავარი სამმარ​თვე​ლოს დებულების დამტკიცების შესახებ“ საქართვე​ლოს შინაგან საქმეთა მინისტრის 2007 წლის 15 ივ​ნისის №849 ბრძანებით დამტკიცებულ დებუ​ლებაში (სსმ III, 20.06.2007 წ., №85, მუხ. 909) შეტანილ იქნეს შემდეგი ცვლილებები და დამატებები: 
1. დებულების მე-6 მუხლის პირველ პუნქტს დაემა​ტოს შემდეგი შინაარსის „ვ“ ქვეპუნქტი:
„ვ) ანალიზისა და მონიტორინგის განყოფილება.“.
2. დებულების მე-8 მუხლის პირველი პუნქტის „გ“ ქვეპუნქტი ჩამოყალიბდეს შემდეგი რედაქციით: 
„გ) ნარკოლოგიური გამოკვლევებისა და ექსპერტი​ზის განხორციელებისათვის სამსახურისა და რეგიონა​ლური დანაყოფების საჭირო საშუალებებით მომარა​გება, მათი შესაბამისი აღრიცხვა-რეგისტრაცია და ხარჯვაზე კონტროლი.“.
3. დებულების მე-10 მუხლის მე-2 პუნქტს დაემატოს შემდეგი შინაარსის „ე“ ქვეპუნქტი. 
„ე) დანაშაულის შესახებ შეტყობინება-გამოძახების მიღება, აღრიცხვა-რეგისტრაცია და შესაბამისი რეაგი​რების ორგანიზება.“. 
4. დებულების მე-11 მუხლი ჩამოყალიბდეს შემდეგი რედაქციით:

 „მუხლი 11. ორგანიზაციული უზრუნველყოფის განყოფილება
ორგანიზაციული უზრუნველყოფის განყოფილების კომპეტენციაა:
ა) მთავარ სამმართველოში განსახილველად შემოსუ​ლი, კონტროლზე აყვანილი დოკუმენტების აღრიცხვა, მთავარი სამმართველოს კორესპონდენციების მიღება-დაგზავნა, მთავარი სამმართველოს მიერ მომზადებული, შემოსული და გასული დოკუმენტების რეგისტრაცია;
ბ) ექსპერტიზების ხარისხის გაუმჯობესების ხელშეწყობა უახლესი მეთოდების, სტანდარტების, პროგ​რამების, აპარატურის მოძიების, შემუშავებისა და დანერგვის გზით;
გ) მთავარ სამმართველოში შესრულებული ექსპერ​ტი​ზების, გამოკვლევების და მათზე დართული ნივთიერი მტკიცებულებების შენახვა და გაცემა, გარდა ამ დებულების მე-8 მუხლის პირველი პუნქტის „დ“ ქვეპუნქტით გათვალისწინებული შემთხვევისა.“.
5. დებულებას დაემატოს შემდეგი შინაარსის 111 მუხლი: 

 „მუხლი 111. ანალიზისა და მონიტორინგის განყოფილება
ანალიზისა და მონიტორინგის განყოფილების კომპეტენციაა:
ა) თავისი კომპეტენციის ფარგლებში, მთავარ სამ​მართვე​ლოში შემავალი სტრუქტურული დანაყოფე​ბის საქმიანობის შემოწმება შესრულებული სამუშაოე​ბის გაცნობისა და შეფასების მიზნით; მათი შესრუ​ლების კონტროლი და ანალიზი, ფუნქციონალური მოვალეობებით გათვალისწინებული მოთხოვნების შეს​რუ​ლებაზე და თანამშრომელთა საშემსრულებლო დის​ციპ​ლინაზე კონტროლი, გამოვლენილ დარღვევებზე შესაბამისი წერილის მომზადება და მთავარი სამმართვე​ლოს უფროსისათვის წარდგენა;
ბ) მთავარ სამმართველოში შემოსული მოქალაქეთა განცხადებების განხილვა და არსებული კანონმდებ​ლობის შესაბამისად მათი შესრულების უზრუნველყოფა;
გ) მთავარი სამმართველოს კომპეტენციას მიკუთვნე​ბულ საკითხებზე ნორმატიული აქტების პროექტების შემუშავება, მინისტრის ბრძანებებისა და სხვა სამართლებრივი აქტების გაცნობა პირადი შემადგენლო​ბისათვის;
დ) მთავარ სამმართველოში შესათანხმებლად შემო​სული ნორმატიული აქტების პროექტების განხილვა და სათანადო პასუხის მომზადება;
ე) მთავარ სამმართველოში შემავალი სტრუქტურუ​ლი დანაყოფების მიერ გაწეული საქმიანობის ამსახველი ინფორმაციის მომზადება და განხილვის ორგანიზება.“.
მუხლი 2. ბრძანება ამოქმედდეს გამოქვეყნების​თანავე.

